|  |  |
| --- | --- |
| KLASA: 406-01/17-01/6URBROJ: 2121-12-01-17-1U Budrovcima, 31.05.2017. |  |

Temeljem članka 63. Statuta Osnovne škole Budrovci ravnatelj Osnovne škole Budrovci, Gupčev trg 8, Budrovci Ivan Jukić raspisuje

**JAVNI NATJEČAJ**

za davanje u zakup poslovnog prostora

1. Osnovna škola Budrovci daje u zakup dio školskog hodnika u prizemlju zgrade Osnovne škole Budrovci, u Budrovcima, Gupčev trg 8, površine 20 m2 za šaltersku prodaju gotove hrane i bezalkoholnih pića za potrebe prehrane učenika,
2. Školski prostor daje se u zakup na vrijeme od 01.09.2017. do 30.06.2018. godine,
3. Početna cijena zakupa je 500,00 kn mjesečno (u cijenu zakupa uračunati su paušalni troškovi za električnu energiju i vodu),
4. Pravo sudjelovanja na natječaju imaju sve pravne i fizičke osobe,
5. Ponuda mora sadržavati:

- prijavu potpisanu od ovlaštene osobe s točnim nazivom i adresom ponuđača (Ime i prezime /tvrtka, adresa/sjedište, MB, OIB, broj žiro-računa, kontakt telefon),

- presliku obrtnice odnosno izvatka iz sudskog registra,

- izvadak iz sudskog registra odnosno presliku obrtnice,

- iznos zakupnine koji se nudi,

- potvrda porezne uprave o podmirenim dugovanjima, ne starija od 30 dana,

- predloženi asortiman proizvoda sa cjenikom.

Najpovoljnijom ponudom smatrat će se ponuda koja uz ispunjenje svih uvjeta iz javnog natječaja te asortimanom i cijenama bude najprilagođenija potrebama učenika Škole.

Ponude za natječaj dostavljaju se preporučenom poštom ili osobno u sjedište Škole u zapečaćenom omotu na adresu: Osnovna škola Budrovci, Gupčev trg 8, Budrovci, 31400 Đakovo uz naznaku „Ne otvarati, prijava na Natječaj za davanje u zakup poslovnog prostora“.

Rok za podnošenje ponuda je od 31.05.2017. do 08.06.2017. godine.

Ponude će se otvarati u prostorijama Osnovne škole Budrovci, Gupčev trg 8, Budrovci dana 12.06.2017. godine u 12:00 sati.

Po odabiru najpovoljnijeg ponuditelja svi kandidati će biti obaviješteni o izvršenom izboru pisanim putem na adresu navedenu u ponudi.

Ponude s nepotpunom dokumentacijom, ponude koje ne odgovaraju uvjetima natječaja te ponude ponuditelja koji imaju dugovanja prema Osnovnoj školi Budrovci neće se razmatrati.

Osnovna škola Budrovci zadržava pravo odbiti svaku ponudu bez obveze prema ponuditeljima.

Za sve informacije i razgledavanje prostora zainteresirani se mogu javiti na broj telefona: 031/833-407 ili na e-mail ured@os-budrovci.skole.hr.

Ponuditelj čija je ponuda prihvaćena sklapa sa Školom Ugovor o zakupu poslovnog prostora sukladno uvjetima propisanima u ovom javnom natječaju i općim aktima poslovanja Osnovne škole Budrovci.

|  |  |
| --- | --- |
|  | Ravnatelj:Ivan Jukić, prof. |